|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 54°05′15″š. pl. 23°51′32″r. ilg.﻿ / ﻿54.0876°š. pl. 23.8590°r. ilg.﻿ / 54.0876; 23.8590

|  Leipalingio Švč. Mergelės Marijos Ėmimo į Dangų bažnyčia |
| --- |
|  |
| **Vyskupija** | Vilkaviškio |
| **Dekanatas** | Lazdijų |
| **Savivaldybė** | Druskininkų savivaldybė |
| **Gyvenvietė** | Leipalingis |
| **Adresas** | Kapų g. 2 |
| **Statybinė medžiaga** | tinkuotas mūras |
| **Pastatyta** | 1821 m. |
| **Stilius** | klasicizmas |

**Leipalingio Švč. Mergelės Marijos Ėmimo į dangų bažnyčia** – bažnyčia, stovinti Leipalingio miestelyje, Seiros kairiajame krante. Klasicistinė, turi baroko bruožų.

Istorija
--------

Leipalingio dvaras 1508 m. paskirtas stačiatikiui Jonui Sapiegai. Jis pastatė cerkvę. Apie 1570 m. ji sudegė, buvo atstatyta. Minima dar 1616 m. Vėliau sunyko. Povilo Sapiegos (mirusio 1570 m.) sūnūs perėjo į katalikybę ir iki 1611 m. pastatė bažnyčią.

Bažnyčios interjeras
1611 m. pradėtos rašyti metrikų knygos. Apie 1655 m. bažnyčia sudegė, nes 1674 m. minima nauja, medinė. Prie jos veikė prieglauda. XVII a. antrojoje pusėje Leipalingis buvo Merkinės dominikonų bažnyčios filija. 1771 m. minima sena medinė bažnyčia. 1778 m. įkurta parapija. 1785 m. bažnyčia, varpinė ir šventoriaus tvora sudegė. Pastatyta laikina.

Dabartinę mūrinę bažnyčią 1806 m. pradėjo statyti Vilniaus kapitulos kanauninkas kunigas Antanas Kruševskis. Jis jai dovanojo pinigų (1820 m. palaidotas bažnyčios rūsyje). 1821 m. pastatyta bažnyčia konsekruota. Klebonas Jurgis Andriušis su parapijiečiais 1873 m. bažnyčią suremontavo, pastatė naują didįjį altorių (įrengė Varšuvos dailininkas E. Ceglarskis). 1885 m. pastatyta varpinė (architektas E. Lipskis).

1911 m. įkurtas „Žiburio" draugijos skyrius (pirmininkas kunigas Juozas Laukaitis). 1912–1914 m. veikė Lietuvių katalikų blaivybės draugijos skyrius. 1915 m. birželio 24 d. sudegė parapijos salė. Po Antrojo pasaulinio karo bažnyčia suremontuota.

Architektūra
------------

Bažnyčia klasicistinė, turi baroko bruožų, stačiakampio plano, su bokšteliu. Vidus 3 navų, atskirtų pilioriais. Šventoriaus tvora akmenų mūro. Kampe stovi mūrinė varpinė.

Galerija
--------

* Bendras bažnyčios pastatų ir Laivės paminklo vaizdas nuo miestelio aikštėsBendras bažnyčios pastatų ir Laivės paminklo vaizdas nuo miestelio aikštės
* Bažnyčios ir varpinės vaizdas iš rytų pusėsBažnyčios ir varpinės vaizdas iš rytų pusės
* Bažnyčia 2007 m.Bažnyčia 2007 m.
* Leipalingio Švč. Mergelės Marijos Ėmimo į dangų bažnyčios varpinė (priekyje)Leipalingio Švč. Mergelės Marijos Ėmimo į dangų bažnyčios varpinė (priekyje)
* Varpinė iš šiaurės pusėsVarpinė iš šiaurės pusės
* Varpinė iš vakarų pusėsVarpinė iš vakarų pusės
* Kaltinis kryžius bažnyčios šventoriujeKaltinis kryžius bažnyčios šventoriuje
* Monumentalus kryžius šv. Kazimierui atminti, pastatytas 1984 m. bažnyčios šventoriujeMonumentalus kryžius šv. Kazimierui atminti, pastatytas 1984 m. bažnyčios šventoriuje
* Šv. Kazimiero kryžiaus memorialinė lenta bažnyčios šventoriujeŠv. Kazimiero kryžiaus memorialinė lenta bažnyčios šventoriuje